ตำบลโคกหม้อ (อำเภอทัพทัน)

โคกหม้อ เป็นตำบลในอำเภอทัพทัน จังหวัดอุทัยธานี เดิมเป็นตำบลของอำเภอโกรกพระ จังหวัดนครสวรรค์  

 ที่ตั้งและอาณาเขต 
ตำบลโคกหม้อ มีอาณาเขตติดต่อกับเขตการปกครองข้างเคียงดังต่อไปนี้ วันที่ 6 ตุลาคม พ.ศ. 2540

 ทิศเหนือ ติดต่อกับตำบลหนองหลวง (อำเภอสว่างอารมณ์)
 ทิศตะวันออก ติดต่อกับตำบลนากลาง ตำบลศาลาแดง และตำบลเนินศาลา (อำเภอโกรกพระ จังหวัดนครสวรรค์) และตำบลทุ่งใหญ่ (อำเภอเมืองอุทัยธานี)
 ทิศใต้ ติดต่อกับตำบลเขาขี้ฝอย และตำบลหนองหญ้าปล้อง
 ทิศตะวันตก ติดต่อกับตำบลหนองยายดา และตำบลสว่างอารมณ์ (อำเภอสว่างอารมณ์)

 ประวัติ 
โคกหม้อ เดิมเป็นหมู่บ้านและตำบลในเขตอำเภอโกรกพระ จังหวัดนครสวรรค์ พ.ศ. 2462 ประชาชนได้ยื่นเรื่องราวต่อพระยาพิไชยสุนทร (ทองสุข บุญศรีมานนท์) ผู้ว่าราชการจังหวัดอุทัยธานี เนื่องจากการเดินทางระหว่างพื้นที่กับที่ว่าการอำเภอโกรกพระ มีระยะทางกว่า 21 กิโลเมตร เป็นไปด้วยความยากลำบาก

จึงขอขึ้นตรงกับอำเภอทัพทัน ของจังหวัดอุทัยธานี ที่มีระยะทางเพียง 12 กิโลเมตร ปี พ.ศ. 2464 ทางราชการได้เปลี่ยนแปลงเขตจังหวัดนครสวรรค์กับจังหวัดอุทัยธานี โดยโอนพื้นที่ตำบลโคกหม้อ อำเภอโกรกพระ จังหวัดนครสวรรค์ มาขึ้นกับอำเภอทัพทัน จังหวัดอุทัยธานี วันที่ 26 กุมภาพันธ์ พ.ศ. 2464 จนถึงปัจจุบัน

ปี พ.ศ. 2549 แยกพื้นที่หมู่ 1 บ้านเขาน้อย ตั้งเป็นหมู่บ้านใหม่ หมู่ที่ 5 บ้านหินกอง วันที่ 23 มีนาคม พ.ศ. 2549

 การปกครองส่วนภูมิภาค 

 การปกครองส่วนภูมิภาค 
ตำบลโคกหม้อแบ่งพื้นที่การปกครองออกเป็น 5 หมู่บ้าน ได้แก่

 หมู่ที่ 1 บ้านเขาน้อย
 หมู่ที่ 2 บ้านโคกหม้อเดิม
 หมู่ที่ 3 บ้านโคกหม้อ
 หมู่ที่ 4 บ้านเขาลูกช้าง
 หมู่ที่ 5 บ้านหินกอง

 อ้างอิง 

โคกหม้อ
โคกหม้อ